Nye tal fra Danmarks Statistik viser, at inflationen for første gang siden oktober 2022 stiger. Men forbrugere skal ikke alde sig skræmme, siger cheføkonom. I juli 2023 steg det samlede forbrugerprisindeks med 3,1 procent i forhold til samme måned året før. I juni var den tilsvarende stigning 2,5 procent. - Den store fremgang i inflationen i juli er heldigvis falsk alarm og ikke et udtryk for, at inflationskrisen nu er ved at blusse op igen, siger cheføkonom i Dansk Erhverv, Tore Stramer. - Stigningen i inflationen skyldes hovedsageligt, at elafgiften blev normaliseret i juli. Elafgiften blev i januar midlertidig reduceret fra 68,7 øre pr. KWh til 0,8 øre pr. kWh i forbindelse med sidste års politiske aftale om vinterhjælpe. I juli er elafgiften igen blevet normaliseret til 69,7 øre pr. kWh. Det er således primært prisændringer på sommerhusleje og elektricitet, der har løftet inflationen i juli. Det er midlertidige stigninger, der bestemt ikke bør skræmme de danske forbrugere, lyder det fra Dansk Erhverv.

Opsummering:
Den højere inflation i juli skyldes især prisændringer på sommerhusleje og elektricitet i forhold til sidste måned.